9.  การจัดการ

(1) โครงสร้างการจัดการ

บริษัท ทักษิณคอนกรีต จำกัด (มหาชน)

  คณะกรรมการบริหาร

เลขานุการ

คณะกรรมการ

กรรมการผู้จัดการ

ผู้อำนวยการ

เลขานุการ ฝ่ายบัญชีและการเงิน

ผู้จัดการทั่วไป

ผู้จัดการฝ่ายผลิต/ ผู้จัดการ ผู้จัดการ ผู้จัดการ ผู้จัดการ ผู้จัดการ ผู้จัดการ ผู้จัดการ ผู้จัดการ
ผู้จัดการ

ผู้จัดการทั่วไป รง.นฐ. ฝ่ายผลิตเสาเข็มเหลี่ยม ฝ่ายวิศวกรรม ฝ่ายการตลาด/ขาย
ฝ่ายบุคคล/ธุรการ ฝ่ายบัญชี ฝ่ายการเงิน ฝ่ายระบบข้อมูลฯ ฝ่ายกฎหมาย ฝ่ายจัดซื้อ

คณะกรรมการ

อำนาจหน้าที่ของกรรมการบริษัทฯ

กรรมการบริษัทฯ มีหน้าที่หลักดังนี้

1.  เลือกกรรมการผู้จัดการ

2.  พิจารณาและทบทวนวัตถุประสงค์ หรือเป้าหมายทางการเงิน และแผนการดำเนินงาน
    ของบริษัทฯ

3.  ให้คำแนะนำและคำปรึกษากับฝ่ายจัดการ

  กรรมการซึ่งมีอำนาจลงชื่อผูกพันบริษัทได้นั้น
  ให้กรรมการสองคนลงลายมือชื่อร่วมกันและประทับตราสำคัญของบริษัท หรือ
  อาจจะมอบอำนาจให้ผู้บริหารท่านใดกระทำการแทน

(2) การสรรหากรรมการและผู้บริหาร

การแต่งตั้งคณะกรรมการบริษัทฯ

ข้อบังคับกำหนดให้บริษัทฯ มีคณะกรรมการบริษัทฯไม่น้อยกว่า 5 คน และจำนวนไม่น้อยกว่า
ครึ่งหนึ่งต้องอยู่ในประเทศไทย
ซึ่งการแต่งตั้งกรรมการนั้นผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือ
และจะใช้คะแนนเสียงที่มีอยู่เลือกบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้ผู้ใดมากน้อยเพียงใดไม่ได้
ซึ่งบุคคลที่ได้รับคะแนนเสียงสูงสุดตามลำดับลงมาจะได้รับเลือกตั้งเป็นกรรมการเท่าจำนวนกรรมการของบริษัท
หรือจำนวนที่ต้องการในการเลือกตั้งครั้งนั้น
และในกรณีที่มีบุคคลที่ได้รับคะแนนเสียงเท่ากันเกินจำนวนกรรมการที่ต้องการ
แล้วประธานจะเป็นผู้ออกเสียงชี้ขาด

การถอดถอนกรรมการบริษัทฯ

ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือที่มาประชุมและมีสิทธิออกเสียง
หรือศาลมีคำสั่งให้ออก หรือกรรมการคนดังกล่าวขาดคุณสมบัติ หรือมีลักษณะต้องห้าม
ตามพระราชบัญญัติบริษัทมหาชน พ.ศ. 2535

อำนาจหน้าที่กรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

2.  สอบทานให้บริษัทฯ มีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิผล

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  เสนอแต่งตั้งและเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกันหรือรายการที่อาจ
    มีความขัดแย้งทางผลประโยชน์ให้มีความถูกต้องครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงาน
    ประจำปีของบริษัทฯ ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่กฎหมายกำหนด หรือคณะกรรมการบริษัทฯ มอบหมาย
    ภายในขอบเขตความรับผิดชอบของคณะกรรมการตรวจสอบ

อำนาจหน้าที่กรรมการบริหาร/กรรมการอื่นที่ทำหน้าที่แทน

1.  กำหนดเป้าหมายของบริษัทฯ พร้อมทั้งแผนงาน

2.  ควบคุมดูแลผู้บริหารให้ปฏิบัติงานให้เป็นไปตามแผนงานของบริษัทฯ

3.  ประเมินผลการปฏิบัติงานของผู้บริหาร

คณะกรรมการบริษัทฯ ประกอบด้วย :-

1. คุณหญิงแร่ม พรหโมบล บุณยประสพ ประธานกรรมการ

2. นายอารมย์ จุฬจัมบก กรรมการ

3. นางอรุณี งานทวี กรรมการผู้จัดการ

4. นายธำรงค์ งานทวี กรรมการ

5. นายศักดิ์ชาย งานทวี กรรมการ

6. นายสุกิจ งานทวี กรรมการ

7. นายกิจจา งานทวี กรรมการ

8. นายบุญเกื้อ ลิ่มสืบเชื้อ กรรมการ

9. นายฉัตรชัย ศิริวัฒนา เลขานุการคณะกรรมการ

คณะกรรมการตรวจสอบประกอบด้วย :-

1. คุณหญิงแร่ม พรหโมบล บุณยประสพ ประธานกรรมการตรวจสอบ

2. นายอารมย์ จุฬจัมบก กรรมการตรวจสอบ

3. นายบุญเกื้อ ลิ่มสืบเชื้อ กรรมการตรวจสอบ

ผู้บริหารของบริษัทฯ ประกอบด้วย :-

1. นางอรุณี งานทวี รักษาการแทนผู้จัดการทั่วไป

2. นางสาวประกายแก้ว งานทวี ผู้อำนวยการฝ่ายบัญชีและการเงิน

3. นายสมศักดิ์ วัฒนธรรม ผู้จัดการฝ่ายผลิต,ผู้จัดการทั่วไปรง.นฐ.

4. นายทวีศักดิ์ วงศ์ศุภชาติ ผู้จัดการฝ่ายผลิตเสาเข็มเหลี่ยม

5. นายสมชาย ศรีขวัญ ผู้จัดการฝ่ายวิศวกรรม

6. นายอำนวย เอมโกษา ผู้จัดการฝ่ายการตลาดและการขาย

7. นางนิตยา ชูนวลศรี ผู้จัดการฝ่ายบัญชี

8. นางสาวดวงดาว สุขะวณิช ผู้จัดการฝ่ายการเงิน

- รายละเอียดคณะกรรมการ, กรรมการตรวจสอบ และผู้บริหารของบริษัทฯ (ดูเอกสารแนบ 1)

(3) ค่าตอบแทนผู้บริหาร

3.1 ค่าตอบแทนที่เป็นตัวเงิน

ค่าตอบแทนของกรรมการรวม 8 ราย ในปี 2543

  - เบี้ยประชุม, ผลตอบแทนรายปีไม่เกิน 400,000 บาท

ค่าตอบแทนรวมของผู้บริหารรวม 8 ราย ในปี 2543

-   เงินเดือน ไม่เกิน 8,000,000 บาท

ค่าตอบแทนสูงสุดของผู้บริหาร 8 ราย (เนื่องจากผู้บริหารของบริษัทฯ มีไม่ถึง 15 ราย)

-   เงินเดือน ไม่เกิน 8,000,000 บาท

3.2 ค่าตอบแทนอื่น

- ไม่มี -

(4) การกำกับดูแลกิจการ

คณะกรรมการบริษัทฯ ประกอบด้วยกรรมการที่เป็นอิสระและกรรมการภายนอก
ในจำนวนที่เพียงพอที่จะสามารถสร้างกลไก เพื่อถ่วงดุลอำนาจภายใน คณะกรรมการบริษัทฯ
ไม่มีบุคคลใดหรือกลุ่มบุคคลใดมีอำนาจเหนือการตัดสินใจของคณะกรรมการบริษัทฯ
กรรมการทุกคนสามารถแสดงความเห็นได้อย่างอิสระ บริษัทฯ มีระบบการควบคุมภายใน
(Internal Control) และการตรวจสอบภายใน (Internal Audit) ที่มีประสิทธิผล
ซึ่งเป็นไปตามนโยบายข้อพึงปฏิบัติที่ดีสำหรับกรรมการบริษัทจดทะเบียน (Code of Best
Practice for directors of Listed Companies) ที่ตลาดหลักทรัพย์ฯ กำหนด

(5) การดูแลเรื่องการใช้ข้อมูลภายใน

บริษัทฯ ได้กำหนดผู้มีหน้าที่ในการจัดทำข้อมูลที่ชัดเจน ข้อมูลต่างๆ ของบริษัทฯ จะไม่อนุญาต
ให้เผยแพร่หรือนำออกไปจนกว่าจะมีการเผยแพร่ข้อมูลต่อสาธารณะชน
กรรมการและผู้บริหารได้ให้การสนับสนุนข้อพึงปฏิบัติเกี่ยวกับจริยธรรมธุรกิจ
และจรรยาบรรณอย่างเต็มที่ และสื่อสารไปยังพนักงาน ทุกคนของบริษัทฯ
โดยมีการกำหนดหน้าที่และวินัย, มาตรการการลงโทษไว้ในระเบียบข้อบังคับเกี่ยวกับการทำงาน

(6) บุคลากร

1.  จำนวนพนักงานของบริษัทฯ ทั้งหมด 1,053 คน

- พนักงานรายเดือน 268 คน

- พนักงานรายวัน 785 คน

2.  พนักงานแยกตามสายงาน

  - ด้านโรงงานผลิต 923 คน

  - ด้านสำนักงาน 130 คน

3.  ผลตอบแทนของพนักงานโดยรวม

  - ค่าจ้าง 33,675,690.00 บาท

  - โบนัส -

  - กองทุนสำรองเลี้ยงชีพ -

  - ค่าวิชาชีพ/ตำแหน่ง 42,000.00 บาท

4.  นโยบายการพัฒนาพนักงาน

  บริษัทฯ มุ่งมั่นในการนำกลยุทธ์ระบบบริหารคุณภาพมาตรฐานสากล ISO 9000 และจัด
  ให้มีแผนการฝึกอบรมพนักงานตามระบบตลอดทั้งปี ทั้งการ ON THE JOB TRAINING, IN
  HOUSE TRAINING, OUT SIDE TRAINING เพื่อปลูกฝังและสร้างนิสัยการปฏิบัติงานให้ถูกต้อง
  มีประสิทธิภาพ และประสิทธิผล